રોહન પણ વરુણ માટે હવે ચિંતા કરતો હતો, ભણવામાં તેનું પણ મન લાગ્યું નહિ, એટલે બીજા લેક્ચરમાં તે બહાર નીકળી ગયો, અવંતિકાને પણ રોહનને એકલો જોઇને લાગ્યું કે રોહન કોઈ ચિંતામાં છે, અને આજે વરુણ પણ નથી એટલે તે પણ સરસ્વતીને નોટ્સ બરાબર લખવાનું કહી અને બહાર નીકળી, રોહને અને અવંતિકા મેદાનમાં બેઠા, રોહને વરુણ સાથે થયેલી બધી જ ઘટનાઓની વાત કરી, અવંતિકાને પણ રાધિકા ઉપર ગુસ્સો આવ્યો પણ શું કરી શકવાના હતાં, વરુણ અમેરિકા જાય અને જયારે પાછો આવે ત્યારે જ હવે તો હકીકત ખબર પડવાની હતી.